Hvgo quartus de Claromonte, Abbas S. Luciani Beluacensis, Abbas vero noster XVI. incœpit regere anno 1180. Rexit annis XIX. Obiit VI. Idus Aprilis anno 1199. Iacet apud Cluniacum inter altare S. Andreæ  S. Vincentij, cuius extat Epitaphium in hunc, qui sequitur, modum. Quid sit homo, quid honor, quid opes, quid cætera mundi, Æque cuncta metens mors metuenda monet. De Claromonte clarum culmen Cluniaci Claruit Hugo Pater, clareat ante Deum. Nobilitas, probitas, pietas, prudentia, forma, Marcet in hoc, sedit, deficit, aret, obit. Lux Aprilis eum subtraxit sexta, beatus Viuat in octaua: qui legis, adde preces.